   لاهور (ويب ڊيسڪ) قومي ڪرڪيٽ ٽيم جي ڪپتان بابر اعظم چيو آهي ته مان رانديگرن کي ڏکڻ آفريقا خلاف بنا خوف راند کيڏڻ جي هدايت ڪئي هئي. پي سي بي پوڊ ڪاسٽ ۾ خيالن جو اظهار ڪندي بابر اعظم وڪيٽ ڪيپر بيٽسمين محمد رضوان جي ڪارڪردگي کي ساراهيندي چيو ته هن شاندار ڪارڪردگي جو مظاهرو ڪيو ۽ ثابت ڪيو ته سٺي فارم جو تسلسل ڪيئن برقرار رکجي. هن چيو ته انجريءَ مان ڇوٽڪارو حاصل ڪري انٽرنيشنل ڪرڪيٽ کيڏڻ سولو ناهي هوندو، پي ايس ايل دوران پنهنجي وڃايل فارم حاصل ڪرڻ جي ڪوشش ڪندس. سندس چوڻ هو ته مان ڏکڻ آفريقا خلاف رانديگرن کي بنا خوف کيڏڻ جو چيو هو ۽ رڳو هڪ ئي ڳالهه ڪئي هئي ته گهٻرائڻو ناهي.